b'\n_START_ARTICLE_\nSe me kaj bojite?\n_START_SECTION_\nVsebina\n_START_PARAGRAPH_\nPravljica govori o malem mi\xc5\xa1ku, ki je izgubil svoje zlato rumeno koruzno zrno. Ker so se mu druge mi\xc5\xa1ke za\xc4\x8dele smejati in ker se ga ni nih\xc4\x8de bal, se je odlo\xc4\x8dil da jih bo prestra\xc5\xa1il. Na plano je privlekel \xc5\xbeepni robec tete Pavle, se vanj zavil in plahutal pred mi\xc5\xa1kami in govoril, da je strah. Mi\xc5\xa1ke so se mu le smejale, ker so vedele da to ni pravi strah, temve\xc4\x8d mali mi\xc5\xa1ek. Ponavljale so da se ga nih\xc4\x8de ne boji in se mu smejale. Ves jezen se je mi\xc5\xa1ek pognal nazaj v kot in se domislil ne\xc4\x8desa drugega. Vzel je krzneni muf tete Pavle, smuknil vanj in za\xc4\x8del stra\xc5\xa1iti mi\xc5\xa1ke, da je ma\xc4\x8dka. Mi\xc5\xa1ke so bile na za\xc4\x8detku osuple, vendar so kmalu ugotovile, da se za tem spet skriva mi\xc5\xa1ek in se smejale ter ponavljale, da se ga nih\xc4\x8de ne boji. Ponovno je smuknil v kot, se povaljal v lu\xc5\xbeici vode in se pognal na posteljo tete Pavle, raztrgal blazino in se odel s perjem. Plahutal je z rokami in mi\xc5\xa1kam ponavljal da je jastreb in da jih bo vse po\xc5\xberl, ter \xc4\x8de se ga kaj bojijo. Mi\xc5\xa1ke pa so se nor\xc4\x8devale iz njega in se smejale, ga o\xc4\x8distile perja in ga pocukale za brke. Naenkrat so se zasli\xc5\xa1ali te\xc5\xbeki koraki in mi\xc5\xa1ke so pobegnile v svoje luknje. Le majhen mi\xc5\xa1ek je ostal, saj mu je bilo vseeno, \xc4\x8de ga kdo ubije in po\xc4\x8dakal na sredi sobe. V sobo je pri\xc5\xa1la teta Pavla in zakri\xc4\x8dala, ter se ustra\xc5\xa1ila malega mi\xc5\xa1ka. Sko\xc4\x8dila je na stol, vpila na pomo\xc4\x8d, se tresla, dokler mi\xc5\xa1ek ni pobegnil v svojo luknjo. \xc5\xa0ele tedaj je teta Pavla splezala dol in stekla iz sobe. Mi\xc5\xa1ke so videle kako se je teta Pavla ustra\xc5\xa1ila mi\xc5\xa1ka, zato so ga imele za zelo pogumnega. Pri\xc5\xa1le so do njegove luknje in ga za\xc4\x8dele klicati. Hotele so da bi bil mi\xc5\xa1ek njihov poglavar. Mi\xc5\xa1ek pa tega ni hotel. Edino kar je hotel je bilo, da mu vrnejo njegovo zlato rumeno koruzno zrno. Mi\xc5\xa1ke so se strinjale in tisti, ki je mi\xc5\xa1ku ukradel zrno, mu ga je prinesel nazaj in se mu opravi\xc4\x8dil. Mi\xc5\xa1ek pa je vzel svoje zrno in smuknil nazaj v svojo luknjo.\n_START_SECTION_\nLiki\n_START_PARAGRAPH_\n- Glavni knji\xc5\xbeevni lik je mi\xc5\xa1ek_NEWLINE__NEWLINE_- Stranske knji\xc5\xbeevne osebe so druge mi\xc5\xa1ke in teta Pavla\n_START_SECTION_\nAnaliza\n_START_PARAGRAPH_\nV pravljici nastopa glavna knji\xc5\xbeevna oseba mi\xc5\xa1ek, ki skozi celo dogajanje posku\xc5\xa1a dose\xc4\x8di, da bi se ga kdo bal, v tem primeru druge mi\xc5\xa1ke in stranske knji\xc5\xbeevne osebe teta Pavla in mi\xc5\xa1ke. Mi\xc5\xa1ek ho\xc4\x8de pokazati, da je neustra\xc5\xa1en in zahteva nazaj svoje koruzno zrno, zato se preobrazi v ve\xc4\x8d stra\xc5\xa1nih \xc5\xbeivali. Majhnih mi\xc5\xa1k se naj ne bi nih\xc4\x8de bal, on pa je \xc5\xbeelel dokazati, da je kljub majhnosti stra\xc5\xa1en, vendar to ne dose\xc5\xbee dokler se v dogajanje ne vklju\xc4\x8di teta Pavla. \xc5\xa0ele potem mi\xc5\xa1ek postane junak in dose\xc5\xbee cilj. Pravljica ima za\xc4\x8detek, ko mi\xc5\xa1ku ukradejo koruzno zrno, zaklju\xc4\x8di pa se s sre\xc4\x8dnim koncem, ker dobi nazaj tisto kar so mu ukradli. Boril se je za svoje, kljub temu, da se ga nih\xc4\x8de ni bal. Premagal je strah in se soo\xc4\x8dil z mi\xc5\xa1kami, tako kot bi se vsak, ki je toliko pogumen kot je bil on.'